Die Wes-Kaapse departement van gesondheid sê hy is bewus van “gerugte” dat ’n groot aantal werknemers van die plaas positief getoets is.
Die hoof van die Covid-19-moniteringsgroep in die Weskus, Aletta Haasbroek, sê hulle het bevestig daar is agt werkers wat positief getoets is vir die virus.
Volgens haar is die “samewerking van die plaasbestuurders uitstekend”, want daar is ’n isolasie-fasiliteit op die plaas om te verseker die virus word nie onder die werkers versprei nie.